《代人次韵》
宋代·李吕

当时选胜入经营，杖履宁论阴与晴。
丘壑只应胸次有，溪山故着面前横。
可怜永隔笑谈乐，何况从来兄弟情。
岘首人登休堕泪，搅林风雨作秋声。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。